Kastuss Kalinovski polk

Kastuss Kalinovski polk (valgevene keeles Полк Кастуся Каліноўскага; ukraina keeles Полк Кастуся Калиновського) on valgevene vabatahtlikest koosnev polk Ukraina relvajõudude koosseisus. Üksus on nime saanud valgevene rahvusliku ärataja ja revolutsionääri Kastuss Kalinovski järgi. Sarnaselt leegioniga "Venemaa Vabadus" osalevad nad Venemaa rünnaku tõrjumises Ukrainale.

 Ajalugu 
Juba suvel 2014 moodustati Ukrainas Volõõnias valgevene vabatahtlikest sõjaväeüksus "Pahonia".https://espreso.tv/news/2014/07/08/uchast_v_ato_vizme_dobrovolchiy_zahin_bilorusiv_pahonya Järgmisel aastal moodustati Ukraina pataljonides võitlevaid valgevene vabatahtlikke ühendav taktikaline rühmitus "Belarus". 9. märtsil 2022 teatasid Ukraina võimud Kastuss Kalinovski pataljoni loomisest. Paljud sinna kuuluvad valgevenelased on põgenenud Lukašenko režiimi repressioonide eest.https://www.youtube.com/watch?v=0GXAXmxInJc Nende moto on: "Kõigepealt [vabastame] Ukraina, siis Valgevene."https://www.spectator.co.uk/article/europes-last-dictator-lukashenkos-fate-depends-on-ukraine 25. märtsil 2022 andis pataljon vande ja liideti ametlikult Ukraina relvajõududega. Vande andmisest on tehtud video, kus on näha umbes sada igas vanuses võitlejat. Vande tekst oli valgevene keeles, sisaldas palju viiteid Valgevene ajaloole ja lõppes sõnadega "Elagu Valgevene."Батальён беларускіх добраахвотнікаў імя Каліноўскага ўвайшоў у склад Узброеных сіл Украіны (vaadatud: 10.09.2022) 21. mail 2022 nimetati senine pataljon ümber polguks, kuhu kuulub kaks pataljoni: Litvin ja Volat.Батальён Каліноўскага становіцца палком https://nashaniva.com/?c=ar&i=291511 (vaadatud: 10.09.2022)

15. märtsil 2022 kohtumisel riigi julgeolekutöötajatega nimetas Aleksandr Lukašenka Ukrainat Venemaa sissetungi eest kaitsvaid Valgevene vabatahtlikke "hulludeks kodanikeks".https://www.svaboda.org/a/31753976.html Valgevene siseministeerium teatas 26. märtsil 2022, et on alustatud kriminaaluurimist Kalinovski pataljoni võitlejate vastu. Neile oli teada 50 inimese, sealhulgas võitlejate isikuandmed. Neile esitati süüdistus osalemises relvakonfliktis välisriigi territooriumil.https://belsat.eu/ru/news/27-03-2022-gubopik-vozbudil-ugolovnoe-delo-protiv-bojtsov-batalona-kalinovskogo/

Kastuss Kalinovski polgu ülem oli 2024. aastani Dzjaniss Prohharav. Praegune ülem on Pavel Šurmei. 

 Viited 

Kategooria:Vabatahtlikud sõjalised üksused Venemaa sissetungi ajal Ukrainasse
Kategooria:Ukraina relvajõud